Nordjyllands Beredskab blev torsdag eftermiddag omkring klokken 14.30 kaldt ud til en brand i et rækkehus på Ådalen i Brønderslevs nordlige udkant. Vagtchef ved Nordjyllands Politi Jess Falberg fortæller til TV2 Nord, at der er tale om en kraftig brand som har bredt sig til et tilstødende hus. Han fortæller samtidig, at ilden ikke udgør en fare for mennesker, da alle personer i de berørte huse er blevet evakueret. Hvordan den kraftige brand opstod er fortsat uvist idet der ikke var nogen hjemme på adressen, da ilden opstod. Vagtchefen opfordrer borgere i området til at holde sig på afstand af branden så politiet og de mange brandfolk kan arbejde uforstyrret, og siger i samme åndedrag, at beboere i området ikke skal bekymre sig om røgen fra branden.

Opsummering:
En brand i et rækkehus i det nordlige Brønderslev har bredt sig til nabohuset.